# Oppijan tietovirtojen ja VIRTA-opintotietopalvelun ohjausryhmän kokous 1/2017

* Torstaina 11.5.2017 kello 12-15
* Kokoushuone Väinämöinen, Opetus- ja kulttuuriministeriö, Meritullinkatu 10, Helsinki

Jäsenet

* Ylitarkastaja Jukka Haapamäki (puheenjohtaja), opetus- ja kulttuuriministeriö
* Kehityspäällikkö Päivi Aho, Laurea-ammattikorkeakoulu
* Palveluvastaava Jukka Kohtanen, Vaasan yliopisto
* Strategiajohtaja Terttu Kauranen, Saimia ammattikorkeakoulu
* Suunnittelupäällikkö Markku Sutinen, Turun yliopisto (saapui 12:42)
* Palvelupäällikkö Ismo Kantola, Turun ammattikorkeakoulu (saapui 12:42)
* Opinto- ja hakijapalveluiden päällikkö Erja Widgrén-Sallinen, Itä-Suomen yliopisto
* Tietohallintopäällikkö Jukka Ivonen, Haaga-Helia ammattikorkeakoulu
* Opetuksen ja oppimisen IT-ratkaisujen päällikkö Ani-Jatta Immonen, Aalto yliopisto **ESTE**
* Erityisasiantuntija Merja Väistö, Opetushallitus
* Pääsihteeri Eero Manninen, Suomen ylioppilaskuntien liitto
* Suunnittelija Anna Loukkola, Tilastokeskus
* Ylitarkastaja Ilmari Hyvönen, opetus- ja kulttuuriministeriö (poistui 12.53)
* Asiakasratkaisupäällikkö Paula Merikko (sihteeri), CSC – Tieteen tietotekniikan keskus Oy, **ESTE,** sijaisena kehityspäällikkö Jonna Korhonen, CSC - Tieteen tietotekniikan keskus Oy

Asiantuntijavieraat

* Helena Majamäki, projektipäällikkö, CSC - Tieteen tietotekniikan keskus Oy

Asialista

## Kokouksen avaus ja työjärjestyksestä päättäminen

* Puheenjohtajaa avasi kokouksen kello 12:04.
* Asialista hyväksyttiin seuraavin muutoksin:
	+ lisättiin kohtaan muut esille tulevat asiat:
		- HOAS ja Virta-opintotietopalvelun hyödyntäminen
		- MIGRI ja Virta-opintotietopalvelun hyödyntäminen

## Kokouskäytännöt

* Haapamäki esitteli
	+ **(1):** Ryhmän varapuheenjohtajaksi valittiin Ilmari Hyvönen, OKM.
	+ **(2):** Kukin jäsen nimeää varahenkilönsä ryhmän sihteerille Jonna Korhoselle. Myös varahenkilöt lisätään ryhmän postituslistaan.
	+ Kokouskäytänteet noudattavat nykyistä ohjausryhmää edeltäneen Virta-tietovarannon ohjausryhmän hyväksi havaittuja käytänteitä:
		- kokouskutsu lähetetään 2 viikkoa ennen kokousta ja kokousmateriaalit (1) viikko ennen kokousta.
		- kokousmuistiot koostuvat päätösasioista sekä keskustelumuistiosta.
		- kokouksen asialistan tiedoksi-osiossa olevia asioita ml. kalvot ei käsitellä erikseen kokouksisssa, jollei erikseen nosteta esille.
		- pöytäkirja ja päätöslista hyväksytään erikseen seuraavassa kokouksessa.
		- materiaalit päivitetään wikiin, ei lähetetä sähköpostitse.
		- koska ryhmässä painotetaan vuorovaikutusta, ei osallistuminen etänä ole mahdollista.
		- jollei kokoukseen pääse, tulee esteestä ilmoittaa ryhmän sihteerille Jonna Korhoselle jonna.korhonen@csc.fi.

## 3 Esittelykierros

* Ryhmän jäsenet esittelivät itsensä.

4 Yhteistyökumppaneiden esittely

* Korhonen, Haapamäki ja Väistö esittelivät [(liite 1](https://wiki.eduuni.fi/download/attachments/39058874/Liite%201%20Yhteisty%C3%B6kumppaneiden%20esittely.pptx?version=1&modificationDate=1494230519050&api=v2)).

5 Ohjausryhmän tehtävät

* Haapamäki esitteli ([liite 2](https://wiki.eduuni.fi/download/attachments/39058874/Liite%202%20Ohjausryhm%C3%A4n%20teht%C3%A4v%C3%A4t.pptx?version=1&modificationDate=1494230532747&api=v2)).

6 Virta-opintotietopalvelu ja hallintamalli

Majamäki esitteli [(liite 3](https://wiki.eduuni.fi/download/attachments/39058874/Liite%203%202017_5_11_Optietor_VIRTA_otp_esittely.pptx?version=2&modificationDate=1494445496463&api=v2)).

* Puheenjohtaja avasi keskustelun:
	+ Sutinen: Miten VIRTA ja tietovaranto suhtautuu lakiin eräistä opetustoimen rekistereistä ja valtakunnallisista tietovarannoista vai onko tulossa jotain muuta?
	+ Majamäki: Se on KOSKI-palvelu, jota tässä laissa rakennetaan, palvelun kautta pystytään jakamaan kaikkien koulutusasteiden tietoa.
	+ Haapamäki: on kaksi asiaa: 1) peruskouluille ja ammatillisille oppilaitoksille rakennettava tietovaranto kuten VIRTA. Ja sitä koskeva lainsäädäntö menossa eduskuntaan. Opetushallitus operoi. 2) KOSKI-palvelun päälle rakennetaan yhteinen luovutuspalvelu, johon sisällytetään VIRTAn, Ylioppilastutkintolautakunnan ja peuskoulun, lukion ja ammatillisen tiedot ja siitä toteutetaan integraatioita viranomaisille ja kansalaisille. Toisaalta VIRTAan jo tehtyjä integraatioita ei tarvitse siirtää KOSKI-palvelun puolelle, ainoastaan jos tarkoituksenmukaista. KOSKI-lainsäädäntö ei velvoita, että VIRTAn olemassaolevia integraatioita tarvitsisi purkaa. Eli perusopetuksen ja toisen asteen KOSKI toimii samoin kuin VIRTA, eli oppilaitokset ovat rekisterin ylläpitäjiä. Opetushallitus ylläpitää opintotietojen luovutuspalvelua.
	+ Ivonen: Miten tästä saa palveluita? Mitä eroa kansalaisella ja kansalaisen palvelunäkymällä on?
	+ Haapamäki: Oheinen piirros on Opetushallituksen esittämä enkä tunne niin tarkasti, sinänsä VIRTAsta jo tehty paljon liittymiä esim. opiskelijalle Tuudo-palvelu. Kuvan mukaan voi tehdä myös KOSKI-palvelun päälle.
	+ Ivonen: Olin ymmärtänyt, että tästä KOSKI-palvelusta opiskelija itse saa hakea palvelunsa, kun VIRTAsta ei saa.
	+ Haapamäki: Kyllä rekisterinpitäjät edelleen ovat vastuussa omien tietojensa osalta. VIRTAn osalta korkeakoulut ovat tietojen rekisterinpitäjiä ja tietojen luovutukset tapahtuvat korkeakoujen luvalla. KOSKI-palveluun liitettävä luovutustoiminto on tekninen palikka, ei vaikuta tietojen omistajuuteen.
	+ Widgren-Sallinen: Laadun parantaminen ja tiedon yhteismitallisuus on ollut erinomainen asia. Valvirasta puhuttiin viimeksi Kootuessa ja viestimme Valviralle on se, että emme enää jatkossa toimita tietoja USB-tikuilla tai paperilla. Tuudohan on kaupallinen toimija, mikä on sinänsä haaste, sillä jossainhan he tekevät tuottoa.
	+ Haapamäki: Tuudon kytkemistä käsiteltiin edellisessä ohjausryhmässä. On kaksiosainen palvelu, jossa liiketoimintamalli perustuu lisätoimintojen myyntiin korkeakouluille. Sinänsä tämä ei kuulu VIRTAlle. Vastaavasti Frank-opiskelijakorttipuoli, johon tosin kytkeytyy juridisia asioita ml. EU:n tietosuojasäännös tulossa. Tulevassa kansallisessa lainsäädännössä pyritään ottamaan huomioon jo havaitut haasteet. Tämän ryhmän tehtävänä juuri tuoda esille mahdolliset juridiset kysymykset ratkaisuineen, jotka auttaisivat myös yksittäisiä korkeakouluja päätösten tekemisessä.
	+ Manninen: Frank-toiminnoissa ansaintalogiikka on samanlainen muiden kaupallisten toimintojen kautta. Ja käsittääkseni heilläkin taustalla juridiset konsultoinnit. Lopultahan palvelussa opiskelija kuitenkin päättää.
	+ Ivonen: Aärimmäisen mielenkiintoinen asia, kun tuo mukaan kaupallisen elementin opiskelijapalveluiden kehittämiseen.
	+ Kohtanen: KOSKI-palvelusta ja siihen liittyvästä tietojen luovutuksesta puheenollen. Korkeakoulut päättävät mille palveluille tiedot luovutetaan ja opiskelija sitten päättää käyttääkö palvelua. Kyseisessä laissa tämä osio on hyvin epämääräinen, jossa OPH vastaa tietojen luovuttamisessa, mutta kuka lopulta vastaa? OKM, CSC vai OPH? Mitä tulee kaupallisiin palveluihin, niin mielestäni VIRTA ei saa olla vain raportointiväline, vaan sen pitää saada myös operatiivista toimintaa alalle, joka ei välttämättä ole korkeakaoulujen ydintehtävää. Mikä on OKM ja CSC:n vastuu? MyFrank oli hieman eri asia, kun haluavat luovuttaa tietoja vielä seuraavalle taholle eikä ollut selvää kenelle. Siitäkin huolimatta, että olisi opiskelijan antama lupa.
	+ Haapamäki: tähän tullaan varmasti vielä palaamaan. Onko Anna (Loukkola) VIRTA säästänyt euroja Tilastokeskuksen näkökulmasta?
	+ Loukkola: Tilastokeskuksen puolesta kyllä. Aikanaan työllisti 5 henkilöä ja nyt ei edes täyttä henkilövuotta olevaa henkilöä. Paljon säästänyt tiedonkeruukustannuksia ja myös tiedon laatu on parantunut.
	+ Kauranen: Nyt alkaa tulla toiminnallisia hyötyjä ja kustannussäästöjä.
	+ Väistö: Myös hakijan näkökulmasta säästänyt, kun ei ole tarvinnut hakea opintosuoritusotetta.
	+ Majamäki: Palaan vielä tuohon aiemmin mainittuun Valviraan. Asia on edistynyt hitaasti, sillä heillä on tehty isoja muutoksia. Viime viikolla tuli tietoa, että ensi viikon maanantaista lähtien alkavat käyttää tuotannossa, mutta niin, että vielä kesäkuun loppun saakka haluavat vanhaan tapaan.
* Kauranen: Mitä tulee VIRTAn kehitysehdotuksiin, monella AMK:lla hankaluuksia (Winha). Haluavat ottaa Pepin käyttöön, mutta tilanne seisoo nyt markkinaoikeudessa. Winha päättyy kuitenkin 1.1.2019. Jos halutaan, että VIRTAan tehdään muutoksia vuonna 2019, pitää tietää vuonna 2018, koska ylläpitoa ei jatkossa toimittajalta tule. Emme lähde uhkasakkomaksatusuhkaan.
* Aho: Maanantaina oli tästä Winhan irtisanomisesta, mutta heiltä voi jatkossakin ostaa tarvittavia palveluita.
* Kauranen: Meillä suhtaudutaan kuitenkin varaukselta, kun ei ole vakituista ylläpitoa.
* Widgren-Sallinen: Oodillakin on ongelmia, tosin pidemmällä aikavälillä, ja samoin päättäneet tulla Peppiin. Mutta meillä on vielä toimiva järjestelmä.
* Kauranen: Eli muutokset tiedettävä ja tehtävä ajoissa.

**7. Katsaus ajankohtaisiin asioihin**

* Haapamäki, Majamäki ja Korhonen esittelivät ([liite 4](https://wiki.eduuni.fi/download/attachments/39058874/Liite%204%202017_5_11_Optietor_ajankohtaiskatsaus_luonnos2.pptx?version=3&modificationDate=1494445770597&api=v2)) ja puheenjohtaja avasi samalla myös keskustelun:
* Haapamäki: Tämä ohjausryhmä voisi toimia jatkossa konsultoivana tahona OKM:n CSC:ltä ostettavan palvelun suhteen KTPO - CSC-sopimuksen pohjalta.
* Ismo Kantola: Miten työtä priorisoidaan, miten tekemisen järjestys määräytyy?
* Majamäki: Tämä ryhmähän sitä tekee ja tietysti riippuu myös kuka tiedon tarvitsijana on.
* Haapamäki: Juuri näin, tämä ryhmähän se on. Ja tietysti sen mukaan CSC - KTPO.
* Kohtanen: Onhan ne realiteetitkin mitkä määräävät riippuen eri viranomaisten tietojärjestelmistä. Busines logiikka, maksaako itsensä takaisin 5 vai 50 vuoden kuluessa.
* Kauranen: Meillä on toteutettu yhteinen kielikeskus Lappeenrannan teknillisen yliopiston opiskelijapalveluihin, mutta tiedonsiirron toteutus vaatisi opiskeluoikeuden luontia kullekin opiskelijalle. Odotamme tällä hetkellä tuleeko jotain valtakunnallista linjausta mihin jäjestelmään opiskelija merkitään ja suoriukset kirjataan, jos T3-laki menee eteenpäin niin, että voidaan ostaa selkeästi toiselta opetusta
* Haapamäki: Ajankohtaisena asiana T3-laki, jonka myötä helpotetaan muuta kuin ristiinopiskelua. Tulee varmasti tällainen yhteisopiskelu edistymään.
* Widgren-Sallinen: Edellisellä viikolla järjestetty Kehttämishankkeista Virtaa- ja Synergiaa-kevätseminaari oli oikein hyvä tähän liittyen. Purkkavirityksiä riittää ja nyt on yhteistyössä tehtävä valtakunnallisia ratkaisuja.
* Kauranen: Missä vaiheessa AMK-uraseuranta on?
* Korhonen: Pilotointi tehty ja tulokset hankkeen koordinaattorin eli TAMK:n analysoitavana, enempää en osaa kertoa.

**8. Ohjausryhmän toimintasuunnitelma**

* Haapamäki esitteli.
	+ Seuraava kokous 14.6 kello 10-12
	+ **(3):** Syksylle järjestetään kokoukset syys-, loka-, joukuukuussa. Kukin kokous kestää 3 tuntia. Tutkitaan mahdollisuutta yhdistää yksi kokous KOTA-seminaariin. Ohjasryhmän sihteeri kartoittaa mahdollisia päivämääriä jäsenten kesken.

**9. Muut esille tulevat asiat**

* **MIGRI:**
	+ Kohtanen esittelIi
		- liittyy ohjausryhmän tehtävään 3 eli valmistella tietojen välittämistä tiedon hyödyntäjille (ml. OKM) VIRTA-opintotietopalvelusta. Minulle sattui mahdollisuus käydä keskustelua Migrin kanssa Vaasassa, jossa kävieme läpi MIgrin kokemia ongelmia opintotietojen osalta. Lupaa hakevat opiskelijat haluaisivat laittaa hakemukset aikaisemmin vireille, mutta tämä on mahdotonta, sillä opintopisteitä ei ole vastaavasti kertynyt vielä riittävästi. Kysyin eivätkö he voisi käyttää VIRTAa tähän tarkoitukseen, jolloin opintopistekertymäkin olisi ajantasainen? Kävi ilmi, että Migrissä oltiin ymmärretty ettei mitään VIRTAn tapaista ole edes olemassa. Ovat ilmeisesti odottaneet siis KOSKI-palvelua. Uskon kuitenkin, ettei KOSKI sisällä kaikkea tietoa mitä Migri tarvitsee. Migrihän on jo integroitunut moniin järjestelmiin, joten mahdollinen integraatio VIRTAan ei varmastikaan jäisi siitä kiinni. Integraation kautta saataisiin parannettua myös tiedonlaatua, sillä korkeakoulujen pitää tuottaa tietoa tiettyyn tarpeeseen (vrt. lukukuaismaksut). Migri haluaisi myös herätteitä siitäkin jos esim. opiskelija keskeyttää opiskelut. Täsä ihannetapauksessa kaikki siis voittaisivat jotain.
* Puheenjohtaja avasi keskustelun:
	+ Kauranen: Aikaisemmin paikallinen poliitilaitos myöntänyt oleskeluluvat. Nyt Migri käsittelee, ja heillä on ohjeistettu tietty opintopistemäärä, jonka suorittaminen on meillä täysin mahdotonta kun opinnot ovat vielä kesken tai arviomatta. Ja tämä tuottaa sen ongelman. Esimerkiksi jos opiskelija lähtee vaihtoon harjoitteluun, ei hän pysty jättämään laillisesti oleskelulupahakemusta kun vaadittuja opintoja ei ole sillä hetkellä vielä hyväksiluettu kotiorganisatiossa. Osalle opiskelijoista on tullutkin kielteisiä oleskelulupapäätöksiä eikä sihen ole auttanut kertomus siitä, että suoritukset tulee kyllä tehtyä. Opintopisteraja on siis liian korkea. Tähän Migrin ratkaisu on se, että opiskelija voi ulkomailla hakea täysin uutta oleskelulupaa. Muusa tapauksessa opiskelijan täytyy tulla Suomeen hakemaan lupaa. Tämä järjestely on erikoista eikä kannusta tulemaan Suomeen.
	+ Majamäki: Emme ole tehneet tämän suhteen mitään aktiivisesti, kun tätä viranomaistyötä tehdään Opetushallituksen päässä. Mutta nyt tässä törmätään tähän ongelmaan, että joudutaan odottamaan, vaikka tiedot itsessään ovat jo VIRTAsta saatavilla. Toinen kysymys on KOSKI-palvelun tietosisältö.
	+ Widgren-Sallinen: Lukukausimaksut tuonut niihin liittyvät prosessit ja niiden sujuvuuuden esiin ja usein prosessi tökkää juuri tässä kohtaa. Korkeakoulu on hyvin vaikeassa välikädessä. Sama koskee pankkeja.
	+ **(4):** Käydään uudet viranomaisintegraatiot läpi ja missä mennään KOSKI-palvelun suhteen CSC:n valmisteluiden pohjalta.
	+ **(5):** Käydään läpi myös lukukausimaksujen seurantaryhmän toiminta.
* **HOAS:**
	+ Korhonen kertoi, että HOAS on kiinnostunut hyödyntämään VIRTA-opintotietopalvelua asuntohakemuksen yhteydessä ja pyytänyt CSC:tä mainitsemaan asiasta myös tässä kokouksessa. Keskustelu jatkuu asuntosääätiöiden sisäisten neuvotteluiden jälkeen.
	+ (**6):** Käydään läpi tarkemmin asuntosäätiöiden VIRTA-opintotietopalvelun hyödyntämisintressi tarkemman esityksen perusteella.

**10. Tiedoksi**

* [Seurattavien asioiden lista](https://wiki.eduuni.fi/display/CSCTIES/Seurattavat%2Basiat)
* [Yhteentoimivuuskalenteri](https://zebra.csc.fi/home/yhteentoimivuuskalenteri%40csc.fi/Calendar.html?view=month&tz=Europe%2FHelsinki) koulutuksen ja tutkimuksen alueen tapahtumista
* Korkeakoulutuksen ja tutkimuksen ICT:n ohjausyhteistyön kokonaiskuva päivitetty: [ka.csc.fi](http://ka.csc.fi" \t "_blank)
* Naapuriryhmien kokousagendoja ja muistioita
	+ [KOOTuki-ryhmä](https://wiki.eduuni.fi/pages/viewpage.action?spaceKey=CSCKOOTUKI&title=KOOTuki-ryhma)
	+ [Tietovirta- ja sanastotyön koordinaatioryhmä](https://wiki.eduuni.fi/display/CSCTIES/Koordinaatioryhma)
	+ [Avoimen tieteen ja tutkimuksen asiantuntijaryhmä](https://avointiede.fi/asiantuntijaryhma)
	+ [Tutkimushallinnon tietovirtojen ja tutkimustietovarannon johto- ja ohjausryhmät](https://wiki.eduuni.fi/display/CSCTTV/Tutkimustietovaranto)
	+ [Korkeakoulujen tietohallinto- ja ICT-ohjausryhmä](https://confluence.csc.fi/display/tictor/Tietohallinto-%2Bja%2BICT-ohjausryhman%2Bwiki)
* Tapahtumia
	+ 3.-4.5. [Kehittämishankkeista virtaa ja synergiaa -kevätseminaari](https://wiki.eduuni.fi/display/CSCKOOTUKI/2017_05_03-04_kevatseminaari) (mennyt)
	+ 19.4. TUHA-verkoston [seminaari](https://confluence.csc.fi/display/tutki/TUHA-verkoston%2Bseminaari%2B19.4.2017%22%20%5Ct%20%22_blank)
	+ 9.-10.5. NordForumin yhteistyöverkoston tapaaminen
	+ 16.5. Oppimisen ja analytiikan digiloikka foorumi, Kajaani ([kutsu](https://wiki.eduuni.fi/download/attachments/37916081/Kutsu%20oppimisanalytiikka%20-foorumiin%202017-05-16-%20ohjelma.pdf?version=1&modificationDate=1492070560513&api=v2))
	+ 7.-9.6. [Eunis](http://www.eunis.org/eunis2017/%22%20%5Ct%20%22_blank), Münster, Saksa
	+ 16.-17.8. [Peda-forum 2017](http://www.uva.fi/fi/sites/pedaforum2017/) -päivät
	+ 22.-23.8. KOTA-seminaari, Jyväskylä
	+ 30.8.-1.9. [MyData 2017](http://mydata2017.org/)-konferenssi
	+ 20.-21.9. [NordForumin seminaari](https://wiki.eduuni.fi/www.hanken.fi/nordforum): Free flow of information in Education

**11. Kokouksen päättäminen**

Puheenjohtaja päätti kokouksen kello 15.00.